**„Elektrum Lietuva“: Lietuvoje elektros kaina praėjusią savaitę sumažėjo 4 proc., Vokietijoje ir Lenkijoje – augo**

**Praėjusią savaitę didmeninė elektros kaina Lietuvoje mažėjo 4 proc. ir vidutiniškai siekė 95,25 Eur/MWh. Toks pat elektros kainos pokytis buvo ir Latvijoje bei Estijoje.**

Tuo metu kitose Europos šalyse elektros kainos kai kur šiek tiek pakilo: Lenkijoje savaitės vidutinė kaina pasiekė 104,99 Eur/MWh, Vokietijoje ji didėjo iki 78,40 Eur/MWh.

Nepriklausomų elektros tiekėjų Lietuvos gyventojams siūlomos kainos išliko panašiame lygyje kaip ir ankstesnę savaitę. „Elektrum Lietuva“ žemiausia fiksuota kaina siekė 23,991 ct/kWh, fiksuojant ją 14 mėnesių.

„Praėjusią savaitę kainų mažėjimą Baltijos šalyse ir Šiaurės šalių prekybos zonose daugiausia lėmė išaugusi vėjo energijos gamyba: Baltijos šalyse ji didėjo 61 proc., o Šiaurės šalyse – 76 proc.“, – sako energetikos sprendimų bendrovės „Elektrum Lietuva“ produktų vystymo vadovas Mantas Kavaliauskas.

Vidutinė „Nord Pool“ elektros biržos kaina, palyginti su ankstesne savaite, sumažėjo 1 proc. iki 27,26 Eur/MWh.

Elektros vartojimas „Nord Pool“ regione šiek tiek augo ir siekė 6 545GWh, gamybos apimtys priešingai – neženkliai traukėsi iki 7 393 GWh.

**Lietuvoje augo ir vartojimas, ir gamyba**

Baltijos šalyse elektros vartojimas per savaitę sumažėjo 1 proc. ir siekė 474 GWh. Lietuvoje elektros suvartota 1 proc. daugiau nei ankstesnę savaitę, 213 GWh, Latvijoje – 2 proc. mažiau, 106 GWh, Estijoje vartojimas krito 4 proc. iki 128 GWh.

Elektros energijos bendros gamybos apimtys Baltijos šalyse praėjusią savaitę augo 4 proc. ir siekė 273 GWh. Lietuvoje elektros energijos pagaminta 9 proc. daugiau nei ankstesnę savaitę, 136 GWh, Latvijoje – 11 proc. mažiau, 41 GWh, Estijoje elektros generacija didėjo 5 proc. iki 96 GWh.

Per savaitę visos trys Baltijos šalys kartu pagamino 61 proc. joms reikalingos elektros energijos. Lietuvoje pagaminta 64 proc., Latvijoje – 38 proc., Estijoje – 75 proc. šaliai reikalingos elektros energijos.

**Apie bendrovę:**

*„Elektrum Lietuva“ yra didžiausios Baltijos šalyse žaliosios elektros gamintojos „Latvenergo“ (Latvija) antrinė įmonė, teikianti įvairius energetikos sprendimus buitiniams ir verslo klientams Lietuvoje. Daugiau nei 70 proc. „Latvenergo“ pagamintos elektros energijos yra iš atsinaujinančių šaltinių. Bendrovė „Elektrum Lietuva“ šiuo metu tiekia elektrą daugiau nei 12 tūkst. įmonių, savo elektros tiekėju įmonę pasirinko daugiau kaip 212 tūkst. namų ūkių, įmonė tiekia dujas beveik 800 bendrovių, yra įrengusi virš 2000 saulės elektrinių bei šešis saulės parkus (29,6 MW).* Statomų naujų saulės ir vėjo parkų bendra galia sieks daugiau nei 500 MW.